ভারতে চীনা প্রধানমন্ত্রী , সীমান্ত ও বানিজ্য নিয়ে আলোচনা 
চীনা প্রধানমন্ত্রী বলেন যে এই দুটি দেশের মধ্যে পার্থক্যের চেয়ে বেশি হচ্ছে অভিন্ন স্বার্থ। মি লী প্রধানমন্ত্রী সিং এর বক্তব্যের পুনরাবৃত্তি করে বলেন যে চীন ও ভারত উভয়েরই প্রবৃদ্ধির আকাঙ্খাকে স্থান দেয়ার জন্যে এই পৃথিবী অনেক বড় জায়গা।
ভারতের প্রধানমন্ত্রী মনমোহন সিং এবং ভারত সফররত চীনা প্রধানমন্ত্রী লী কেউ চাং , তাদের মধ্যকার সীমান্ত –বিবাদ এবং অন্যান্য উত্তেজনা প্রশমনের ব্যাপারে এক মত পোষণ করেছেন। চীনা প্রধান মন্ত্রী তাঁর দায়িত্ব নেয়ার পর , এই প্রথম বিদেশ সফরে ভারতে গেছেন। মি সিং এবং মি লী সোমবার নতুন দিল্লিতে বৈঠকে বিভিন্ন বিষয়ে আলোচনা করেছেন যার মধ্যে রয়েছে পশ্চিম হিমালয় অঞ্চলে দু দেশের মধ্যকার সীমান্ত সমস্যা এবং বানিজ্যে ভারসাম্যহীনতা যার ফলে ভারতের সঙ্গে ব্যবসা বানিজ্য এখন চীনের অনুকুলে রয়েছে। মি সিং বলেন যে উভয পক্ষকে আরও সহযোগিতার জন্যে আস্থা বৃদ্ধির লক্ষে কাজ করে যেতে হবে। তিনি আরও বলেন যে দু দেশের সম্পর্কের অব্যাহত প্রবৃদ্ধি ও সম্প্রসারণের মূল ভিত্তিই হচ্ছে সীমান্ত প্রশ্নের নিস্পত্তি। তিনি আরও বলেন যে সীমান্ত প্রশ্নের দ্রুত নিস্পত্তি চেয়ে তারা দু জন এ ব্যাপারে একমত হয়েছেন যে এই সমঝোতা অটুট রাখতে হবে। চীনা প্রধানমন্ত্রী বলেন যে এই দুটি দেশের মধ্যে পার্থক্যের চেয়ে বেশি হচ্ছে অভিন্ন স্বার্থ। মি লী প্রধানমন্ত্রী সিং এর বক্তব্যের পুনরাবৃত্তি করে বলেন যে চীন ও ভারত উভয়েরই প্রবৃদ্ধির আকাঙ্খাকে স্থান দেয়ার জন্যে এই পৃথিবী অনেক বড় জায়গা। তিনি আরও বলেন যে চীন ও ভারতের অভিন্ন উন্নয়নসহ , এশিয়া শক্তিশালী হবে না এবং বিশ্ব ভাল কোন স্থান হয়ে উঠবে না। দু জন নেতা আটটি ছোট ছোট চুক্তি সই করেনতবে উভয়ই বলেন যে এই বৈঠকের প্রতীকি অর্থটাই গুরুত্বপূর্ণ।